CELEX: 62006TN0355
Language: ro
Date: 2006-12-05 00:00:00
Title: Cauza T-355/06: Acțiune introdusă la data de 5 decembrie 2006 — Koninklijke BAM Groep NV/Comisie

27.1.2007   
            
            
               RO
            
            
               Jurnalul Oficial al Uniunii Europene
            
            
               C 20/22
            
         Acțiune introdusă la data de 5 decembrie 2006 — Koninklijke BAM Groep NV/Comisie
   (Cauza T-355/06)
   (2007/C 20/33)
   Limba de procedură: olandeza
   Părțile
   
      Reclamantă: Koninklijke BAM Groep NV (reprezentanți: M.B.W. Biesheuvel și J.K. de Pree, advocaten)
   
      Pârâtă: Comisia Comunităților Europene
   Concluziile reclamantei
   
               —
            
            
               anularea Deciziei din 13 septembrie 2006 a Comisiei, referitoare la o procedură de aplicare a articolului 81 CE (cauza COMP/38.456 — Bitum — Țările de Jos — C(2006) 4090 final) sau cel puțin în măsura în care această decizie stabilește că BAM a încălcat articolul 81 CE, impune o amendă în această privință societății BAM, obligă societatea BAM să înceteze această încălcare și să se abțină pe viitor de la actele sau de la modul de conduită definite la articolul 1 și de la orice act sau mod de conduită care are același obiect sau aceeași consecință ori un obiect sau consecință similare, și în măsura în care această decizie se adresează societății BAM;
            
         
               —
            
            
               obligarea Comisiei Comunităților Europene la plata cheltuielilor de judecată.
            
         Motivele și principalele argumente
   Reclamanta contestă Decizia Comisiei din 13 septembrie 2006 referitoare la o procedură de aplicare a articolului 81 CE (cauza COMP/38.456 — Bitum — Țările de Jos), prin care reclamantei i-a fost aplicată o amendă pentru încălcarea articolului 81 CE.
   În sprijinul acțiunii sale, reclamanta invocă faptul că articolul 81 CE și articolele 7 și 23 alineatul (2) din Regulamentul (CE) nr. 1/2003 au fost încălcate de către Comisie atunci când a stabilit că reclamanta a încălcat articolul 81 CE. Conform celor susținute de reclamantă, Comisia i-a atribuit în mod greșit acesteia, ca societate-mamă, presupusa încălcare comisă de o filială.
   În subsidiar, reclamanta invocă incorecta stabilire de către Comisie a cuantumului amenzii aplicate. Comisia a aplicat o amendă întemeindu-se pe o perioadă de doi ani și cinci luni, în care se pretinde că reclamanta a deținut 100 % din acțiunile societății BAM NBM, în timp ce, în realitate, acea perioadă a fost de numai un an și cinci luni.